Geir Moen

Geir Anders Moen (født 1969) er en norsk tidligere friidrettsutøver, og en av tidenes beste norske sprintere, og europamester på 200 meter. Han representerte Moss IL.

 Bakgrunn 
Geir Moen er oppvokst i Moss i Østfold. Han var en habil fotballspiller som guttespiller, men var mest kjent for sin hurtighet. Han bestemte seg for å bli sprinter.

Han har senere arbeidet som trener ved Wang videregående skole, deretter som markedssjef i Hydrolift.

 Tidlig karriere 
18 år gammel var Moen med på sitt første internasjonale mesterskap, da han fikk plass på det norske stafettlaget i junior-EM. Året etter, under NM på Byrkjelo i 1988, vant han sitt første norske mesterskap for seniorer, på 200 meter. Han fikk sølv på 100 meter samme år.

 NM-medaljer 
I løpet av karrieren tok han 18 individuelle NM-titler utendørs, den første i 1988, og 14 år senere, i 2002, vant han både 100 og 200 meter.
PlasseringØvelseÅrGull100 meter1989, 1993, 1994, 1995, 1996, 1997, 1998, 1999 og 2002Gull200 meter1988, 1991, 1993, 1995, 1996, 1997, 1998, 1999 og 2002Sølv100 meter1988, 2000 og 2001Sølv200 meter1989 og 1990Bronse100 meter1990 og 1991Bronse200 meter1992 og 2001

 1994 Europamester   
Hans fremste prestasjoner kom under europamesterskapet i friidrett i Helsingfors i 1994, da han vant 200 meter og tok sølv på 100 meter. For disse prestasjonene ble han tildelt Stiftelsen Morgenbladets gullmedalje (Aftenpostens gullmedalje). 

 1995 Verdensmester 
I 1995 ble han verdensmester innendørs på 200 meter. 

Moens personlige rekorder er 10,08 på 100 meter og 20,17 på 200 meter. Dette var norsk rekord på 200 meter frem til 22. september 2007, da norsk-gambiske Jaysuma Saidy Ndure slettet rekorden med et løp på 19,89. Også Moens 10,08 på 100 meter var norsk rekord, frem til 7. august 2007. Da ble også den slått av Ndure med tiden 10,07.

Han vant kongepokalen i 1995 etter norsk rekord på 200 meter, og året etter for norsk rekord på 100 meter.

 Se også 
 Mestvinnende utøvere i NM i friidrett

 Referanser 

 Eksterne lenker 


  Norske friidrettsutøvere i internasjonale mesterskap – M

Kategori:Personer fra Moss kommune
Kategori:Norske sprintere
Kategori:Europamestere i friidrett for Norge
Kategori:Verdensmestere i friidrett innendørs for Norge
Kategori:Kongepokalvinnere i friidrett
Kategori:Norgesmestere i friidrett
Kategori:EM-sølvmedaljevinnere i friidrett for Norge
Kategori:Deltakere for Norge under Sommer-OL 1996
Kategori:Friidrettsutøvere under Sommer-OL 1996
Kategori:Deltakere for Norge under Sommer-OL 2000
Kategori:Friidrettsutøvere under Sommer-OL 2000
Kategori:Deltakere for Norge under VM i friidrett 1993
Kategori:Deltakere for Norge under VM i friidrett 1995
Kategori:Deltakere for Norge under VM i friidrett 1997
Kategori:Deltakere for Norge under EM i friidrett 1994
Kategori:Deltakere for Norge under EM i friidrett 2002
Kategori:Deltakere for Norge under EM i friidrett 1998
Kategori:Deltakere for Norge under EM i friidrett 1990